recursal/SuperWikiNEXT-32B huggingface dataset:
এই নিবন্ধটি বাংলাদেশের শহর সম্পর্কে। অন্য ব্যবহারের জন্য ফরিদপুর (দ্ব্যর্থতা নিরসন) দেখুন।

**ফরিদপুর** বাংলাদেশের মধ্যভাগে অবস্থিত ঢাকা বিভাগের একটি জেলা শহর ও জেলা সদর। ফরিদপুর বাংলাদেশের দক্ষিন-পশ্চিম-মধ্যাঞ্চলের রাজনৈতিক ভাবে অত্যন্ত গুরুত্বপূর্ণ এবং দেশের ১৪ তম বৃহত্তর শহর। এটি ফরিদপুর জেলার সদরদপ্তর ও জেলার সবচেয়ে বড় শহর ও জনবহুল স্থান। ফরিদপুর কুমার নদীর তীরে অবস্থিত। ফরিদপুর পৌরসভার আয়তন ৬৬.৩৮ বর্গকিলোমিটার এবং মোট জনসংখ্যা ৪,৪৬,৯২১ জন। ভৌগলিকভাবে পরিপূর্ণ থাকায় এবং নিজস্ব ৫টি জেলার সাবডিভিশন হওয়ায় ফরিদপুর তথা পদ্মা বিভাগ প্রস্তাবিত৷ প্রস্তাবিত পদ্মা বিভাগের সদর-দপ্তর ফরিদপুর সিটি কর্পোরেশন প্রস্তাবিত রয়েছে। পল্লীকবি জসিমউদদীন ফরিদপুরের সন্তান। এছাড়াও অনেক গুণী রাজনীতিবিদ আছে এ জেলায়। পূর্বে এর নাম ছিল **ফতেহাবাদ**। বাংলাদেশের একমাত্র নদী গবেষণা ইনস্টিটিউট এখানে অবস্থিত।

ইতিহাস
------

ফরিদপুরের পূর্বে নাম ছিল ফতেহাবাদ। ফরিদপুর নামকরণ করা হয়েছে প্রখ্যাত সাধক এবং দরবেশ খাজা মাইনউদ্দিন চিশতীর শিষ্য ও ফরিদপুরের প্রখ্যাত সুফি সাধক শাহ ফরিদের (শেখ ফরিদুদ্দিন) নামানুসারে।

ভূগোল
-----

ফরিদপুর ২৩º২৯΄ থেকে ২৩º৩৪΄ উত্তর অক্ষাংশ এবং ৮৯º৪৩΄ থেকে ৮৯º৫৬΄ পূর্ব দ্রাঘিমাংশে অবস্থিত এবং এর মোট আয়তন ৬৬.২৪ বর্গকিলোমিটার।

জনসংখ্যা
--------

২০১১ সালের আদমশুমারী অনুযায়ী ফরিদপুর শহরের মোট জনসংখ্যা ১২২,৪২৫ জন। যার মধ্যে ৬২৫৩৮ জন পুরুষ এবং ৫৯,৮৮৭ জন মহিলা। এ বিপুল পরিমাণ জনসংখ্যা ২৭৫৭৪টি খানায় বাস করে। ২০০১ সালের এর জনসংখ্যা ছিল ১০১,০৮৪জন। জনসংখ্যার ঘনত্ব প্রতি বর্গ কিলোমিটারে ৬১৮৯ জন লোক বসবাস করে। নারী পুরুষের লিঙ্গ অনুপাত ১০০:১০৪ এবং সাক্ষরতার হার ৭৭.১% (৭ বছরের ঊর্ধ্বে)।

চিত্রশালা
---------

* ফরিদপুর শহরের একাংশফরিদপুর শহরের একাংশ
* ফরিদপুর জেলা জর্জ কোর্টফরিদপুর জেলা জর্জ কোর্ট
* ফরিদপুর পৌরসভাফরিদপুর পৌরসভা
* ফরিদপুর শহরের একাংশফরিদপুর শহরের একাংশ

তথ্যসূত্র
---------

1. ↑  "ফরিদপুরের ইতিহাস ও ঐতিহ্য"। *bfcks.com/*। বৃহত্তর ফরিদপুর চাকরীজিবী কল্যাণ সমিতি। ৬ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০১৯।
2. ↑  "4.1.11 Faridpur"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৩: Urban Area Rport, 2011। ঢাকা: বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ৬৮। ১১ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ ফেব্রুয়ারি ২০১৭।
3. ↑  "Bangladesh: Divisions and Urban Areas - Population Statistics, Maps, Charts, Weather and Web Information"। *www.citypopulation.de*। সংগ্রহের তারিখ ২০১৯-০৯-১৮।
**বেণী মাধব দাস** (২২ নভেম্বর ১৮৮৬ - ২ সেপ্টেম্বর ১৯৫২) একজন প্রাজ্ঞ বাঙালি পণ্ডিত, শিক্ষক, এবং দেশপ্রেমিক। তিনি শরৎচন্দ্র বসু, সুভাষচন্দ্রসহ আরও অনেক প্রখ্যাত ব্যক্তির শিক্ষাগুরু ছিলেন।

প্রাথমিক জীবন
-------------

বেণী মাধব দাসের জন্ম বর্তমান বাংলাদেশের চট্টগ্রাম জেলার শেওড়াতলী গ্রামে। তার পিতার নাম কৃষ্ণ চন্দ্র দাস। দর্শন শাস্ত্রে উচ্চ শিক্ষা লাভ করার পর তিনি চট্টগ্রাম কলেজে শিক্ষক হিসাবে যোগ দেন। তার হাতে এটি একটি আদর্শ শিক্ষা প্রতিষ্ঠানে পরিণত হয়। চট্টগ্রামের পর তিনি ঢাকা, কটক র‍্যাভেনশ স্কুল, কৃষ্ণনগর কলেজিয়েট স্কুল ও কলকাতার স্কুল ও কলেজে শিক্ষকতা করেছেন। ব্রাহ্ম নেতা মনীষী কেশবচন্দ্র সেনের প্রভাবে তিনি ব্রাহ্ম সমাজে যোগ দেন, এবং ব্রাহ্ম সমাজের প্রকাশনা *ইন্ডিয়ান মেসেঞ্জার* ও *নববিধান*-এর সাথে যুক্ত ছিলেন।

আদর্শ শিক্ষক
------------

দেশপ্রেম ও শিক্ষকতায় নিবেদিতপ্রাণ বেণী মাধব ছিলেন একজন আদর্শ শিক্ষক। দর্শন ছাড়াও তিনি অর্থনীতি ও ইতিহাসে পণ্ডিত ছিলেন। তিনি ১৯২৩ খ্রিষ্টাব্দে কাকিনাদায় (বর্তমানে ভারতের অন্ধ্র প্রদেশ এ ) অনুষ্ঠিত *অল ইন্ডিয়া থেইস্টিক কনফারেন্সের*  সভাপতিত্ব করেন। সভাপতি হিসাবে তার ভাষণ পরে *মডার্ন থেইস্টিক মুভমেন্ট ইন ইন্ডিয়া* নামক পুস্তিকায় প্রকাশ করা হয়। তার প্রবন্ধ সংকলন *পিলগ্রিমেজ থ্রু প্রেয়ার্স* (প্রার্থনার মাধ্যমে তীর্থযাত্রা) সমালোচকদের কাছে ভূয়সী প্রশংসা লাভ করেছিল। সুভাষচন্দ্র তার ভারত পথিক গ্রন্থে তার কথা উল্লেখ করেছেন।

কটক ও কৃষ্ণনগরে বেণীমাধবের সংস্পর্শে আসা আরেকজন পণ্ডিত, নিরঞ্জন নিয়োগী লিখেছেন - *here was no harshness in his administration, no pompous display surrounding it – his cool and charming behaviour used to have a remarkable impact on his students. Even those who were turbulent calmed down, became respectful towards him and were endeared to his affections. (এখানে তার প্রশাসনে কোন কঠোরতা ছিল না, এর চারপাশে কোনও আড়ম্বরপূর্ণ প্রদর্শন ছিল না - তার কোমল ও মনোমুগ্ধকর আচরণ তার শিক্ষার্থীদের উপর বিশেষ প্রভাব ফেলত। এমনকি যারা অস্থির ছিল তারা শান্ত, তার প্রতি শ্রদ্ধাশীল হয় এবং তার স্নেহের পাত্রে পরিণত হয়।)"*

পারিবারিক জীবন
--------------

বেণী মাধব দাসের পরিবার রাজনৈতিক পরিবার। অসহযোগ ও জাতীয় আন্দোলনের যোগ দেওয়ার কারণে তার মেজছেলে কারাবরণ করেন। পত্নী সারদা দেবী ছিলেন মধূসূদন সেনের কন্যা। মধুসূদন সেন কলকাতার সাধারণ ব্রাহ্ম সমাজের সম্পাদক হিসাবে কাজ করার পর অবসর নিয়ে ঢাকায় চলে এসেছিলেন। সারদা দেবী সমাজ সেবায় সক্রিয় ছিলেন। তাদের দুই কন্যার নাম কল্যাণী দাস (ভট্টাচার্য) এবং বীণা দাস (ভৌমিক)। কল্যাণী দাস সমাজ সেবা ও বিপ্লবী কর্মকান্ডে জড়িত ছিলেন। তিনি ছাত্রী সংঘের উদ্যোক্তা ছিলেন এবং ব্রিটিশ বিরোধী রাজনীতির জন্য কারাবরণ করেন। বীণা দাস ব্রিটিশ বিরোধী সশস্ত্র বিপ্লবে সক্রিয় ছিলেন এবং ১৯৩২ সালের ৬ ফেব্রুয়ারি কলকাতা বিশ্ববিদ্যালয় এর সমাবর্তনে বাংলার ব্রিটিশ গভর্নর স্ট্যানলি জ্যাকসনকে পিস্তল দিয়ে গুলি করে হত্যা প্রচেষ্টার জন্য ৯ বছর কারা বরণ করেন। মেয়ের বিপ্লবী কার্যকলাপে বাধাদান তো দূরস্থান, দেশপ্রেমিক বেনীমাধব রীতিমতো উৎসাহ প্রদান করেছিলেন।

মৃত্যু
------

বেণী মাধব দাস তার সারা জীবন ব্রাহ্ম সমাজের কল্যাণে নিবেদন করেন। তিনি ১৯৫২ সালের ২রা সেপ্টেম্বর কলকাতায় মৃত্যু বরণ করেন।

তথ্যসূত্র
---------

1. ↑  "স্বাধীনতা সংগ্রামী বিপ্লবী অগ্নিকন্যা বীণা দাস"। *eibela.com*। এইবেলা। সংগ্রহের তারিখ ৩১ আগস্ট ২০১৭। [*স্থায়ীভাবে অকার্যকর সংযোগ*]
চার্লস সুইনারটন রচিত *দ্য অ্যাডভেঞ্চারস অফ দ্য পাঞ্জাব হিরো রাজা রাসালু*, ১৮৮৪
**রাজা রাসালু** একটি কাল্পনিক চরিত্র এবং পাঞ্জাবী লোককাহিনী *দ্য অ্যাডভেঞ্চারস অব পাঞ্জাব* -এর নায়ক। লোকগাঁথা অনুসারে তিনি শিয়ালকোটের রাজা রাজা সালবানের পুত্র এবং পুরাণ ভগতের ছোট ভাই।

সূত্র
-----

রাজা সালবান এবং তার দুই পুত্র, পুরান এবং রাসালুর গল্প কয়েক শতাব্দী ধরে পাঞ্জাবে জনপ্রিয়। প্রাচীন গল্পগুলি ১৯-শতকে লেখা হয়েছিল এবং গল্পগুলিতে দৃশ্যমান ইসলামিক প্রভাব আছে। এগুলি প্রথম প্রকাশিত হয়েছিল চার্লস রেভ সুইনারটনের ১৮৮৪ সালে প্রকাশিত *"দ্য অ্যাডভেঞ্চারস অফ দ্য পাঞ্জাব হিরো রাজা রাসালু: অ্যান্ড আদার ফোক-টেলস অফ দ্য পাঞ্জাব"* গ্রন্থে। ১৮৯৪ সালে ফ্লোরা অ্যানি স্টিলের *"টেলস অফ দ্য পাঞ্জাব: টোল্ড বাই দ্য পিপল"-*এ লোকগাঁথা গুলির সামান্য ভিন্ন সংস্করণ দেখা যায়।

তথ্যসূত্র
---------

1. ↑  "Four Legends of King Rasalu of Sialkot"। ১৮৮৩: 129–151। আইএসএসএন 1744-2524। জেস্টোর 1252821। ডিওআই:10.1080/17442524.1883.10602650।
2. ↑  Dundes, Alan (২০১১-০৭-২২)। *Varia Folklorica* (ইংরেজি ভাষায়)। Walter de Gruyter। আইএসবিএন 978-3-11-080772-1।
3. ↑  Steel, Flora Annie (১৯৮৯)। *Tales of the Punjab: Told by the People* (ইংরেজি ভাষায়)। Asian Educational Services। আইএসবিএন 978-81-206-0476-6।
একই নামের অন্য ব্যক্তির জন্য আলতাফ হোসেন দেখুন।

**আলতাফ হোসেন** (১৯৪৬ - ২০২০) একজন বাংলাদেশী শিক্ষাবিদ ও রাজশাহী বিশ্ববিদ্যালয়ের (রাবি) প্রাণিবিদ্যা বিভাগের অবসরপ্রাপ্ত অধ্যাপক। তিনি রাবির উপ-উপাচার্য এবং ১৯তম উপাচার্য ছিলেন।

জন্ম
----

তিনি ১৯৪৬ সালে চাঁপাইনবাবগঞ্জের সদর উপজেলার চাঁদলাই গ্রামে জন্মগ্রহণ করেন।

শিক্ষাজীবন
----------

আলতাফ ঢাকা বিশ্ববিদ্যালয় থেকে ১৯৬৬ সালে এমএস এবং ভারতের অন্ধ্র বিশ্ববিদ্যালয় থেকে ১৯৭৬ সালে পিএইচডি ডিগ্রি অর্জন করেন। যুক্তরাজ্য থেকে পোস্ট ডক্টরাল গবেষণা সম্পন্ন করেন তিনি।

কর্মজীবন
--------

বাংলাদেশ কৃষি বিশ্ববিদ্যালয়ে ফিশারিজ বিষয়ে কয়েক বছর শিক্ষকতা করার পর হোসেন ১৯৭৬ সালে রাজশাহী বিশ্ববিদ্যালয়ের প্রাণিবিদ্যা বিভাগে সহকারী অধ্যাপক হিসেবে যোগদান করেন এবং পর্যায়ক্রমে বিশ্ববিদ্যালয়টির অধ্যাপক হন। ২০১১ সালে তিনি পূর্ণ অবসর গ্রহণ করেন।

দীর্ঘ কর্মজীবনে অনুষদের ডিন ও শিক্ষক সমিতির নেতৃত্ব দেওয়ার পাশাপাশি তিনি বিভিন্ন গুরুত্বপূর্ণ পদে দায়িত্ব পালন করেছেন।

আলতাফ হোসেন ১৯৯৪ সালের ২৭ আগস্ট থেকে ১৯৯৬ সালের ৭ অক্টোবর পর্যন্ত রাজশাহী বিশ্ববিদ্যালয়ের উপ-উপাচার্য এবং ২০০৫ সালের ৫ জুন থেকে ২০০৮ সালের ১৫ মে পর্যন্ত বিশ্ববিদ্যালয়টির ১৯তম উপাচার্য হিসেবে দায়িত্ব পালন করেন।

গবেষণাকর্ম
----------

আলতাফ হোসেন পদ্মা নদীতে ঘড়িয়াল প্রজাতি সংরক্ষণের অন্যতম গবেষক হিসেবে সুপরিচিত।

মৃত্যু
------

তিনি ২০২০ সালের ৫ নভেম্বর রাজশাহী মহানগরের উপশহরে নিজ বাসভবনে শেষনিঃশ্বাস ত্যাগ করেন।

তথ্যসূত্র
---------

1. 1 2  "রাবির সাবেক উপাচার্য অধ্যাপক আলতাফ হোসেন আর নেই"। *বাংলানিউজটোয়েন্টিফোর.কম*। ৫ নভেম্বর ২০২০। সংগ্রহের তারিখ ২৫ আগস্ট ২০২১।
2. 1 2  "রাবির সাবেক উপাচার্য অধ্যাপক আলতাফ হোসেন আর নেই"। *বাংলা ট্রিবিউন*। ৫ নভেম্বর ২০২০। সংগ্রহের তারিখ ২৫ আগস্ট ২০২১। [*স্থায়ীভাবে অকার্যকর সংযোগ*]
3. 1 2  "রাবির সাবেক উপাচার্য অধ্যাপক আলতাফ হোসেনের ইন্তেকাল"। *জাগোনিউজ২৪.কম*। ৫ নভেম্বর ২০২০। সংগ্রহের তারিখ ২৫ আগস্ট ২০২১।
4. ↑  "রাবির সাবেক উপাচার্য আলতাফ হোসেন আর নেই"। *সমকাল*। ৫ নভেম্বর ২০২০। সংগ্রহের তারিখ ২৫ আগস্ট ২০২১।
**নজরুল ইসলাম** একজন বাংলাদেশী রসায়নবিদ ও শিক্ষাবিদ ছিলেন। তিনি ৮ ডিসেম্বর ২০১৯ থেকে আমৃত্যু মানারাত ইন্টারন্যাশনাল ইউনিভার্সিটির উপাচার্য হিসেবে দায়িত্ব পালন করেন।

শিক্ষাজীবন
----------

তিনি দিল্লি বিশ্ববিদ্যালয় থেকে পিএইচডি ডিগ্রি অর্জন করেন।

কর্মজীবন
--------

নজরুল ইসলাম রাজশাহী বিশ্ববিদ্যালয়ের রসায়ন বিভাগে অধ্যাপনা করেছেন। তিনি বিশ্ববিদ্যালয়টির সিনেট সদস্য, প্রক্টর, বিভাগীয় প্রধান এবং রাজশাহী বিশ্ববিদ্যালয় শিক্ষক সমিতির নির্বাচিত সভাপতি ছিলেন।

এছাড়া তিনি বেগম রোকেয়া বিশ্ববিদ্যালয়ের সিন্ডিকেট সদস্য, বিজ্ঞান এবং প্রকৌশল ও প্রযুক্তি অনুষদের ডিন, রসায়ন বিভাগের সভাপতি এবং উপাচার্যের প্রতিনিধি হিসেবে বিশ্ববিদ্যালয়টির অ্যাকাডেমিক ও প্রশাসনিক ক্ষেত্রে বিভিন্ন গুরুত্বপূর্ণ দায়িত্ব পালন করেন।

নজরুল ইসলাম ২০১৯ সালর ৮ ডিসেম্বর পরবর্তী চার বছরের জন্য বেসরকারি বিশ্ববিদ্যালয়, মানারাত ইন্টারন্যাশনাল ইউনিভার্সিটির উপাচার্য হিসেবে যোগদান করেন।

গবেষণাকর্ম ও প্রকাশনা
---------------------

নজরুল ইসলামের উল্লেখযোগ্য সংখ্যক গবেষণা প্রবন্ধ দেশীয় ও আন্তর্জাতিক জার্নালে প্রকাশিত হয়েছে। তিনি দেশে ও বিদেশে বিভিন্ন সম্মেলনে গবেষণা প্রবন্ধ উপস্থাপন করেছেন।

তার রচিত উল্লেখযোগ্য গ্রন্থের মধ্যে রয়েছে,

* মৌলিক জৈব রসায়ন
* মৌলিক অজৈব রসায়ন
* রাসায়নিক গতিবিদ্যা ও আলোক রসায়ন

মৃত্যু
------

নজরুল ইসলাম ক্যান্সারে আক্রান্ত হয়ে ২০২৩ সালের ২৪ অক্টোবর রংপুরের দর্শনা সূত্রাপুরে নিজ বাসায় ৭০ বছর বয়সে মৃত্যুবরণ করেন।

তথ্যসূত্র
---------

1. ↑  "মানারাত বিশ্ববিদ্যালয়ে ভিসি হিসেবে যোগ দিলেন অধ্যাপক নজরুল ইসলাম"। *দৈনিক শিক্ষা*। ৯ ডিসেম্বর ২০১৯। সংগ্রহের তারিখ ৩ সেপ্টেম্বর ২০২১।
2. 1 2  "মানারাত ভার্সিটির ভিসি হিসেবে যোগ দিলেন অধ্যাপক ড. মো: নজরুল ইসলাম"। *নয়াদিগন্ত*। ৯ ডিসেম্বর ২০১৯। সংগ্রহের তারিখ ৩ সেপ্টেম্বর ২০২১।
3. 1 2  "ভিসি হিসেবে যোগ দিলেন অধ্যাপক ড. মো. নজরুল ইসলাম"। *মানারাত ইন্টারন্যাশনাল ইউনিভার্সিটি*। ১১ ডিসেম্বর ২০১৯। সংগ্রহের তারিখ ৩ সেপ্টেম্বর ২০২১।
4. ↑  "মানারাত ইন্টারন্যাশনাল ইউনভিার্সিটির ভিসি প্রফেসর ড. মো. নজরুল ইসলামের ইন্তেকাল"। *মানবজমিন*। ২৪ অক্টোবর ২০২৩। সংগ্রহের তারিখ ২ নভেম্বর ২০২৩।
জীববৈজ্ঞানিক শ্রেণীবিন্যাসের প্রধান আটটি শ্রেণীবিন্যাস ক্রমের নিন্মতম থেকে উচ্চতম পর্যায় পর্যন্ত ক্রমবিভক্তি। অন্তর্বর্তী অপ্রধান ক্রমগুলো দেখানো হয়নি।
**শ্রেণি** হলো জৈবিক শ্রেণিবিন্যাসের একটি ক্রমধারা
**শ্রেণি** হচ্ছে জীববিদ্যার একটি বিশেষ শ্রেণিবিন্যাসবৈদ্যিক ধাপ যা পর্বের নিচে ও বর্গের উপরে অবস্থান করে। শ্রেণিবিন্যাসের ক্রমটি হচ্ছে জগত, বিভাগ, শ্রেণি, বর্গ, গোত্র, গণ ও প্রজাতি। অন্যান্য ধাপের মত শ্রেণির ও উপধাপ রয়েছে যা উপশ্রেণি নামে পরিচিত।

### প্রাণিবিজ্ঞান থেকে উদাহরণ

| নাম | অর্থ | উদাহরণ ১ | উদাহরণ ২ | উদাহরণ ৩ |
| --- | --- | --- | --- | --- |
| অধি-শ্রেণি | super: উপরে | চতুষ্পদ |  |  |
| শ্রেণি |  | স্তন্যপায়ী | ম্যাক্সিলোপডা | সরোস্পিডা |
| উপ-শ্রেণি | sub: নিচে | থেরিয়া | থেকোস্ট্রাকা | অ্যাভিয়াল |
| নিম্ন-শ্রেণি | infra: নিচে |  | বার্নাকল | পাখি |
| ক্ষুদ্র-শ্রেণি | parvus: ক্ষুদ্র, অগুরুত্বপূর্ণ |  |  | পাখি |

তথ্যসূত্র
---------

1. ↑  Classification according to Systema Naturae 2000, which conflicts with Wikipedia's classification. "The Taxonomicon: Neornithes"। সংগ্রহের তারিখ ১০ এপ্রিল ২০১৮।
**আইসিআইসিআই ব্যাংক লিমিটেড** হল একটি ভারতীয় বহুজাতিক ব্যাংক এবং আর্থিক পরিষেবা সংস্থা যার সদর দপ্তর মুম্বাইতে । প্রথমে এটি একটি সরকারি ব্যাংক হিসাবে প্রতিষ্ঠিত হয়ে ছিলো পরে ভারত সরকার নিজেদের মালিকানা কমিয়ে নিয়ে আসে। বিস্তৃত ব্যাংকিং পণ্য এবং আর্থিক পরিষেবা সরবরাহ করে কর্পোরেট এবং খুচরা গ্রাহকদের ক্ষেত্রে বিভিন্ন ডেলিভারি চ্যানেল এবং বিশেষ সহায়ক সংস্থাগুলির মাধ্যমে এটি বিনিয়োগ ব্যাংকিং , জীবন , নন-লাইফ ইন্স্যুরেন্স , ভেঞ্চার ক্যাপিটাল এবং অ্যাসেট ম্যানেজমেন্টের ।

এই ডেভেলপমেন্ট ফিনান্স প্রতিষ্ঠানটির ভারত জুড়ে 5,275টি শাখা এবং 15,589টি এটিএমের নেটওয়ার্ক রয়েছে এবং 17টি দেশে এর উপস্থিতি রয়েছে। ইউনাইটেড কিংডম এবং কানাডায় ব্যাংকটির সহযোগী প্রতিষ্ঠান রয়েছে; মার্কিন যুক্তরাষ্ট্র, সিঙ্গাপুর , বাহরাইন , হংকং , কাতার , ওমান , দুবাই ইন্টারন্যাশনাল ফিনান্স সেন্টার, চীন এবং দক্ষিণ আফ্রিকায় শাখা; পাশাপাশি সংযুক্ত আরব আমিরাত , বাংলাদেশ , মালয়েশিয়া এবং ইন্দোনেশিয়াতে প্রতিনিধি অফিস । কোম্পানির যুক্তরাজ্যের সাবসিডিয়ারি বেলজিয়াম এবং জার্মানিতেও শাখা স্থাপন করেছে।

এই ডেভেলপমেন্ট ফিনান্স প্রতিষ্ঠানটির ভারত জুড়ে 5,275টি শাখা এবং 15,589টি এটিএমের নেটওয়ার্ক রয়েছে এবং 17টি দেশে এর উপস্থিতি রয়েছে। ইউনাইটেড কিংডম এবং কানাডায় ব্যাংকটির সহযোগী প্রতিষ্ঠান রয়েছে; মার্কিন যুক্তরাষ্ট্র, সিঙ্গাপুর , বাহরাইন , হংকং , কাতার , ওমান , দুবাই ইন্টারন্যাশনাল ফিনান্স সেন্টার, চীন এবং দক্ষিণ আফ্রিকায় শাখা; পাশাপাশি সংযুক্ত আরব আমিরাত , বাংলাদেশ , মালয়েশিয়া এবং ইন্দোনেশিয়াতে প্রতিনিধি অফিস । কোম্পানির যুক্তরাজ্যের সাবসিডিয়ারি বেলজিয়াম এবং জার্মানিতেও শাখা স্থাপন করেছে

তথ্যসূত্র
---------

1. ↑  "ICICI Bank appoints former IAS Girish Chandra Chaturvedi as non-executive part-time chairman"। *Business Today* (ইংরেজি ভাষায়)। ২০১৮-০৬-২৯। সংগ্রহের তারিখ ২০২৩-০২-১০।
2. ↑  "ICICI Bank Consolidated Profit & Loss account, ICICI Bank Financial Statement & Accounts"। *www.moneycontrol.com* (ইংরেজি ভাষায়)। সংগ্রহের তারিখ ২০২৩-০২-১০।
3. ↑  "ICICI Bank sells 1.5% stake in ICICI Prudential Life Insurance for Rs 840 crore"। *Zee News* (ইংরেজি ভাষায়)। সংগ্রহের তারিখ ২০২৩-০২-১০।
4. ↑  "RBI Clears ICICI-ICICI Bank Merger With Conditions"। *The Financial Express* (ইংরেজি ভাষায়)। ২০০২-০৪-২৭। সংগ্রহের তারিখ ২০২৩-০২-১০।
5. ↑  "RBI scotches ICICI Bank rumours, Govt says don't panic, we are watching"। *The Indian Express* (ইংরেজি ভাষায়)। ২০০৮-১০-০১। সংগ্রহের তারিখ ২০২৩-০২-১০।
6. ↑  "Itc Classic To Merge Into Icici"। *Business Standard India*। ১৯৯৭-১১-২৭। সংগ্রহের তারিখ ২০২৩-০২-১০।
7. ↑  Ronamai, Raymond (২০১৩-০৩-১৫)। "India's Private Banks Under Scanner: Is RBI to be Blamed for Money Laundering?"। *www.ibtimes.co.in* (ইংরেজি ভাষায়)। সংগ্রহের তারিখ ২০২৩-০২-১০।
**তারা দত্ত গাইরোলা** (১৮৭৫-১৯৪০), ছিলেন একজন ভারতীয় আইনজীবী, লেখক এবং সম্পাদক। তিনি আধুনিক গাড়োয়ালী কবিতার পথপ্রদর্শক এবং ভারতীয় লোক-কথায় বিশেষ করে গাড়োয়াল, উত্তরাখণ্ডের অবদানের জন্য পরিচিত।

জীবনী
-----

১৮৭৫ সালে তেহরি গাড়ওয়ালের রাজকীয় রাজ্যের পট্টি বাদিয়ার গড়, ধল ডং গ্রামে জন্মগ্রহণকারী তারা দত্ত গাইরোলার দেরাদুন এবং শ্রীনগরে দীর্ঘ এবং ফলপ্রসূ আইন পেশা ছিল। তিনি 'গড়োয়ালী' পত্রিকার সম্পাদকও ছিলেন। অবসর সময়ে, তিনি উত্তরাখণ্ডের স্থানীয় পাখি 'হুরকিয়া'দের দ্বারা পরিবেশিত বীরত্বপূর্ণ গীতিনাট্য এবং ভক্তিমূলক গান সংগ্রহ করেন। অবশেষে, তিনি হিমালয়ান ফোকলোর-এর অধীনে সহ-লেখক হিসেবে ই. শেরম্যান ওকলির সাথে এগুলো প্রকাশ করেন।  এই বইটি 'বীরগাথা' নামক গাড়োয়ালী এবং কুমাওনি লোক বীরত্বপূর্ণ গীতিনাট্যের একটি রূপের সাথে ইংরেজি অনুবাদের সমন্বয় করে। তারা দত্ত গাইরোলা একটি ঐতিহাসিক ভূমিকাসহ 'দ্য সংগস অফ দাদু'-এর জন্য এবং বেনারস সিটিতে প্রকাশিত অ্যানি বেসান্টের একটি মুখবন্ধের জন্যও পরিচিত: দ্য ইন্ডিয়ান বুকশপ, থিওসফিক্যাল সোসাইটি, (১৯২৯)

তারা দত্ত গাইরোলা প্রথম গাড়োয়ালী কাব্য সংকলন 'গড়োয়ালী কবিতাবলি' সম্পাদনা করেন যা বিভিন্ন আধুনিক গাড়োয়ালী কবিদের কবিতার সংকলন নিয়ে গঠিত। গাইরোলা নিজে একজন গাড়োয়ালী কবি ছিলেন এবং তিনি গাড়োয়ালী লোককাহিনীর উপর ভিত্তি করে 'সাদেই' (सदेई) নামে নিজের গাড়োয়ালী কবিতার বই প্রকাশ করেছিলেন।

নির্বাচিত প্রকাশনা
------------------

* হিমালয়ান ফোকলোর *(হার্ডকভার),*আইএসবিএন ৯৭৮-০৮৩৬৪২৩৯১৪
* ২০০২ - হিমালয়ান ফোকলোর *(হার্ডকভার),*আইএসবিএন ৯৭৮-৮১৭৭৫৫১২৯৭
* হিমালয় লোককাহিনী: পশ্চিম নেপাল থেকে ভূত এবং দানব

তথ্যসূত্র
---------

1. ↑  Fiol, Stefan। *Recasting Folk in the Himalayas: Indian Music, Media, and Social Mobility*। Unervisty of Illinois Press।
**ডোনাল্ড রেবার্ন অ্যালজার্নন গের্স** (ইংরেজি: Algy Gehrs; জন্ম: ২৯ নভেম্বর, ১৮৮০ - মৃত্যু: ২৫ জুন, ১৯৫৩) দক্ষিণ অস্ট্রেলিয়ার পোর্ট ভিক্টর এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ও অস্ট্রেলীয় রুলস ফুটবলার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯০৪ থেকে ১৯১১ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শী ছিলেন **অ্যালজি গের্স**।

খেলোয়াড়ী জীবন
---------------

১৯০২-০৩ মৌসুম থেকে ১৯২০-২১ মৌসুম পর্যন্ত অ্যালজি গের্সের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন অ্যালজি গের্স। ৫ মার্চ, ১৯০৪ তারিখে মেলবোর্নে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৭ ফেব্রুয়ারি, ১৯১১ তারিখে একই মাঠে সফরকারী দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।

ব্যক্তিগত জীবন
--------------

ক্রিকেট খেলার পাশাপাশি অস্ট্রেলীয় রুলস ফুটবলে দক্ষ ছিলেন। সাউথ অ্যাডিলেড ও নর্থ অ্যাডিলেড ফুটবল ক্লাবের পক্ষে খেলেছেন।
দীর্ঘদেহী, লিকলিকে গড়নের ও দৌঁড়ে পারদর্শী হিসেবে অ্যালজি গের্স সাউথ অ্যাডিলেডের পক্ষে ১৯০২ সালে ১৩টি খেলায় অংশ নিয়েছেন। ১৯০৮ সালে নর্থ অ্যাডিলেডের পক্ষে সাত খেলায় অংশ নেন।

২৫ জুন, ১৯৫৩ তারিখে দক্ষিণ অস্ট্রেলিয়ার কিংস পার্ক এলাকায় ৭৩ বছর বয়সে অ্যালজি গের্সের দেহাবসান ঘটে।

তথ্যসূত্র
---------

1. ↑  Kruger, p. 6.

আরও দেখুন
---------

* টিবি কটার
* রেজিনাল্ড অ্যালেন
* টেস্ট ক্রিকেটে হ্যাট্রিকের তালিকা
* নিউ সাউথ ওয়েলস ক্রিকেট দল
* অস্ট্রেলীয় টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে অ্যালজি গের্স উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে অ্যালজি গের্স  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

গ্রন্থপঞ্জি
-----------

* Kruger, G. (2012) *South Adelaide Football Club 1897 - 1907*, Self-published: Adelaide.
তামাবিল সীমান্ত।
**তামাবিল** হচ্ছে বাংলাদেশের সিলেট অঞ্চলের সীমান্তবর্তী একটি এলাকা, যা জাফলং যাবার ৪ কিলোমিটার আগে অবস্থিত। এখান থেকে ভারতের পাহাড়, ঝর্ণা ছাড়াও অনেক দর্শনীয় স্থান অবলোকন করা যায়। তামাবিলের সবচেয়ে কাছের নদীটির নাম তাইরঙ্গল।

অবস্থান
-------

সিলেটের সীমান্তবর্তী গোয়াইনঘাট উপজেলায় তামাবিল অবস্থিত। বাংলাদেশের সিলেট শহর থেকে ৫৪ কিলোমিটার দূরে অবস্থিত তামাবিল হচ্ছে সিলেট-শিলং সড়কের একটি সীমান্ত চৌকি। এটি বাংলাদেশ এবং ভারতের মেঘালয় রাজ্যের মধ্যে অবস্থিত। শিলিং থেকে এর দুরত্ব ৮২ কিলোমিটার এবং ঢাকা থেকে ৩০০ কিলোমিটার।

দর্শনীয় স্থান
--------------

তামাবিল  বাংলাদেশের সীমান্তবর্তী এলাকা হওয়ায় এখান থেকে সরাসরি ভারতের পাহাড়, পর্বত, ঝর্ণা, জলপ্রপাত দেখা যায়। সীমান্তের ওপারে অনেক গুলো জলপ্রপাত রয়েছে এই জলপ্রপাত গুলো বিকাল বেলা ও গোধূলির সময় দেখতে চমৎকার লাগে। নয়নাভিরাম এসব দৃশ্য দেখতে প্রতিদিন শত শত দর্শনার্থী ভিড় জমায় তামাবিল সীমান্তে। কয়লা ও সাদা পাথর সহ অন্যান্য পাথর এই স্থলবন্দর দিয়ে ভারত থেকে আমদানি করা হয় যা সমগ্র বাংলাদেশের বিভিন্ন জায়গায় স্থলপথ এর মাধ্যমে সরবরাহ করা হয় ,এটি বাংলাদেশের শেষ বাড়ি, যা বাংলাদেশ–ভারত সীমান্তে অবস্থিত, এবং জৈন্তা হিল রিসোর্টের জন্য বিখ্যাত।

চিত্রসম্ভার
-----------


উইকিমিডিয়া কমন্সে **তামাবিল** সংক্রান্ত মিডিয়া রয়েছে।

* তামাবিল স্থল বন্দরতামাবিল স্থল বন্দর
* সীমান্ত এলাকাসীমান্ত এলাকা
* জৈন্তা হিল রিসোর্টজৈন্তা হিল রিসোর্ট
* বাংলাদেশের শেষ বাড়িবাংলাদেশের শেষ বাড়ি
* সীমান্তে অপেক্ষারত কয়লার গাড়িসীমান্তে অপেক্ষারত কয়লার গাড়ি
* তামাবিলের পাহাড়ি এলাকাতামাবিলের পাহাড়ি এলাকা

আরও দেখুন
---------

* তামাবিল স্থল বন্দর

তথ্যসূত্র
---------

1. ↑  "জৈন্তাপুর উপজেলা"। *www.sylhet.gov.bd*।
2. ↑  Bindloss, Joe; Elliott, Mark; Horton, Patrick; James, Kate (২০০৯)। "Northeast of Dhaka"। *Northeast India*। Lonely Planet (প্রকাশিত হয় নভে ১, ২০০৯)। পৃষ্ঠা 300। আইএসবিএন 9781741793192। ওসিএলসি 731797886। সংগ্রহের তারিখ জুন ২৯, ২০১৬।
3. ↑  "সিলেট-তামাবিল মহাসড়কে কয়েক হাজার গর্ত"। শামসুল হুদা। দৈনিক নয়া দিগন্ত। সংগ্রহের তারিখ ২ ডিসেম্বর ২০১৪। [*স্থায়ীভাবে অকার্যকর সংযোগ*]
4. ↑  "সিলেটের তামাবিল স্থলবন্দর দিয়ে কয়লা আমদানি কমেছে"। দৈনিক প্রথম আলো। ১৬ মে ২০২০ তারিখে মূল থেকে আর্কাইভ করা। সংগ্রহের তারিখ জুলাই ২৮, ২০১৩।
লাল রঙ এ এন-১১ জাতিসমূহ চিহ্নিত হয়েছে, বাম দিক থেকে: মেক্সিকো, নাইজেরিয়া,মিসর, তুরস্ক, ইরান, পাকিস্তান, বাংলাদেশ, ইন্দোনেশিয়া, ভিয়েতনাম, দক্ষিণ কোরিয়া, ফিলিপাইন।
**পরবর্তী একাদশ** বা **নেক্সট ইলিভেন** (ইংরেজি: *Next Eleven* (বা *N-11*)) হল এগারটি দেশ - ইন্দোনেশিয়া, ইরান, তুরস্ক, দক্ষিণ কোরিয়া, নাইজেরিয়া, পাকিস্তান, ফিলিপাইন, বাংলাদেশ, ভিয়েতনাম, মিসর, মেক্সিকো-গোল্ডমান স্যাকস বিনিয়োগকারী ব্যাংক কর্তৃক চিহ্নিত, বিআরআইসি ভুক্ত দেশসমূহের পাশাপাশি যেসব দেশের ২১ শতকে পৃথিবীর বৃহত্তম অর্থনৈতিক শক্তিতে পরিণত হবার সম্ভাবনা রয়েছে। ব্যাংকটি ডিসেম্বর ১২, ২০০৫ তারিখে বিনিয়োগ সম্ভাবনা ও ভবিষ্যত অর্থনৈতিক সম্ভাবনা বিচার করে এ তালিকাটি প্রকাশ করে।

গোল্ডমান স্যাকস ক্ষুদ্রঅর্থনৈতিক স্থিতিশীলতা, রাজনৈতিক পরিপক্বতা, বাণিজ্য ও বিনিয়োগে উদার মানসিকতা এবং শিক্ষার মান বিবেচনা করে তালিকাটি প্রণয়ন করে।

তথ্যসূত্র
---------

1. ↑  Global Economics Paper 134 and Jim O'Neill, BRIMCs

আরও পড়ুন
---------

* "The N-11: More Than an Acronym" – Goldman Sachs study of N-11 nations, Global Economics Paper No: 153, March 28, 2007.

বহিঃসংযোগ
---------

* Development Bank Research Bulletin article
* Grant Thornton IBR - Emerging markets: reshaping the global economy. May 2008
**জামাল উদ্দিন আহমেদ** (১২ জুন ১৯৫৪ - ২৭ জানুয়ারী ২০২১) একজন ভারতীয় রাজনীতিবিদ এবং আসাম বিধানসভার প্রাক্তন সদস্য ছিলেন।

জীবনের প্রথমার্ধ
----------------

আহমেদ ১২ জুন ১৯৫৪ সালে আসামের করিমগঞ্জে বাঙালি মুসলিম পিতামাতা হাজি নাজিব আলী এবং সাইফুল বিবির কাছে জন্মগ্রহণ করেন, যা ১৯৪৭ সালের ভারত বিভাগের আগে সিলেট জেলার একটি অংশ ছিল।

কর্মজীবন
--------

উচ্চ বিদ্যালয় ত্যাগের সার্টিফিকেট পাস করার পর আহমেদ সামাজিক কাজ শুরু করেন। তিনি একটি সাংস্কৃতিক ক্লাবের সভাপতি হন, এবং বাংলাদেশ সফর করেন।

আহমেদ ২০০১ আসাম বিধানসভা নির্বাচনে সফল হয়েছিলেন যেখানে তিনি বদরপুর কেন্দ্রে অল ইন্ডিয়া তৃণমূল কংগ্রেসের প্রতিনিধিত্ব করেছিলেন। তিনি ২০০৬ সালে অল ইন্ডিয়া ইউনাইটেড ডেমোক্রেটিক ফ্রন্টের আনোয়ারুল হকের কাছে এই আসনটি হেরেছিলেন।

২০১১ সালে, আহমেদ ভারতীয় জাতীয় কংগ্রেস প্রার্থী হিসাবে নির্বাচনে জয়লাভ করেন এবং বদরপুরের বিধায়ক হিসেবে আরও দুইবার দায়িত্ব পালন করেন।

ব্যক্তিগত জীবন
--------------

আহমেদ দুইবার বিয়ে করেন এবং তার একজন স্ত্রী ছিলেন রহিমা বেগম। জাকারিয়া আহমেদসহ তার দুই ছেলে ও দুই মেয়ে।

মৃত্যু
------

করিমগঞ্জ সিভিক হাসপাতাল থেকে শিলচর মেডিকেল হাসপাতালে স্থানান্তরিত হওয়ার সময় আহমেদ ২৭ জানুয়ারী ২০২১-এ বিধায়ক হিসাবে তার তৃতীয় মেয়াদে মারা যান। তার মৃত্যুর পর ওই আসনে উপনির্বাচন হয়নি।

তথ্যসূত্র
---------

1. 1 2 3  [<ref> "Who's Who"] `|ইউআরএল=` এর মান পরীক্ষা করুন (সাহায্য)। *Assam Assembly*।
2. ↑  "Assam Congress MLA Jamal Uddin Ahmed dies"। জানুয়ারি ২৭, ২০২১ – www.thehindu.com-এর মাধ্যমে।
3. ↑  Parashar, Utpal (২৭ জানুয়ারি ২০২১)। "Assam Congress MLA Jamal Uddin Ahmed dies; party reduced to 19 legislators"। *Hindustan Times*। Guwahati, Assam।
**পদ্মা গোলে** ( মারাঠি: पद्मा गोळे; ১৯১৩ - ১৯৯৮) ভারতের মহারাষ্ট্রের একজন মারাঠি কবি ছিলেন। তিনি তাসগাঁওয়ের (জেলা সাংলি) পটবর্ধন পরিবারে (চিৎপাবন ব্রাহ্মণ) জন্মগ্রহণ করেছিলেন। তিনি একটি উচ্চ-বর্ণ ও উচ্চ-শ্রেণীর বৃত্তের অন্তর্গত ছিলেন এবং গান্ধীবাদী দর্শন দ্বারা অনুপ্রাণিত ছিলেন। তাঁর কাজটি তার স্বতন্ত্র নারীবাদী কণ্ঠ, কর্তব্য করার সঙ্গে সঙ্গে আনন্দের বিনোদনমূলক ধারণাগুলির জন্যও উল্লেখ করা হয়েছে।

  

তিনি ছিলেন ধনী ভারতীয় পরিবারের অনেক নারীর মতই একজন, তাঁরা গান্ধীবাদী আন্দোলনের দ্বারা নারীবাদী লেখক হওয়ার জন্য উৎসাহিত হয়েছিলেন। তাঁর কাব্যিক ক্ষমতার দিক থেকে তাঁকে মারাঠি কবি, যেমন গোবিন্দাগ্রজ (রাম গণেশ গড়কড়ির কলম নাম), কবি বী (নারায়ণ মুরলিধর গুপ্তের কলম নাম) এবং বি.এস. মারধেকরের সঙ্গে তুলনা করা হয়। তাঁর কবিতা রাম গণেশ গড়করি, বি আর তাম্বে এবং রবীন্দ্রনাথ ঠাকুরের লেখার দ্বারা ব্যাপকভাবে প্রভাবিত হয়েছিল। পদ্মা গোলের কবিতার বেশিরভাগই ভারতীয় মধ্যবিত্ত নারীদের গার্হস্থ্য জীবনকে বর্ণিত ক'রে রচিত।

ব্যক্তিগত জীবন
--------------

পদ্মা গোলে ছিলেন শ্রীমন্ত বিনায়করাও ওরফে বাবাসাহেব পটবর্ধন এবং শ্রীমন্ত সরস্বতীবাই পটবর্ধনের দ্বিতীয় সন্তান। ১৯২৩ সালে বিনায়করাওয়ের মৃত্যুর পর, তাঁর মা তাঁর সমস্ত সন্তানদের নিয়ে পুনে চলে যান। সেখানেই সমস্ত ভাইবোন নিজেদের শিক্ষা গ্রহণ করেন। পদ্মা গোলের চার ভাইবোন ছিলেন, শ্রীমন্ত কমলিনী ওরফে তাইসাহেব পেশাওয়া (১৯১১ - ১৯৭৩), পরশুরাম বিনায়করাও পটবর্ধন (১৯১৭ - ১৯৮৯), মঙ্গলমূর্তি বিনায়করাও ওরফে ভাইয়াসাহেব পটবর্ধন (১৯২০ - ১৯৮০), এবং কমলাতাই ভাবে, জব্বলপুর / মুম্বাই।

মৃত্যু
------

১৯৯৮ সালে, বার্ধক্যজনিত সমস্যার কারণে পদ্মা গোলে মারা যান।

কবিতার সংকলন
------------

তাঁর কবিতার সংকলনগুলি নিম্নরূপ:

* আকাশবেদী (মারাঠি: आकाशवेडी) (১৯৬৮)
* শ্রাবণ মেঘ (মারাঠি: श्रावणमेघ) (১৯৮৮)
* প্রীতিপথাওর (মারাঠি: प्रीतिपथावर)
* নিহার (মারাঠি: निहार) (১৯৫৪)
* স্বপ্নতা (মারাঠি: स्वप्नता) (১৯৬২)
* সকাল

তথ্যসূত্র
---------

1. 1 2 3 4 5 6 7  "Padmavati Vishnu Gole"। *map.sahapedia.org* (ইংরেজি ভাষায়)। সংগ্রহের তারিখ ২০২৪-০৩-১০।
2. ↑  Kanwar Dinesh Singh (২০০৪)। *Feminism and Postfeminism: The Context of Modern Indian Women Poets Writing in English*। Sarup & Sons। পৃষ্ঠা 38। আইএসবিএন 81-7625-460-6।
3. ↑  Sisir Kumar Das (২০০৬)। *A History of Indian Literature: 1911-1956*। Sahitya Akademi। পৃষ্ঠা 330। আইএসবিএন 81-7201-798-7।
**চাঁদমামা** একটি সর্বভারতীয় মাসিক শিশু পত্রিকা।

ইতিহাস
------

১৯৪৭ সালের জুলাই মাসে তামিল ও তেলুগু ভাষাতে প্রথম প্রকাশ করা হয়েছিল চাঁদমামা পত্রিকা। চাঁদমামার প্রতিষ্ঠাতা বি. নাগী রেড্ডি ও চক্রপাণি। পরবর্তী সময়ে আরও ১৩টি ভাষায় প্রকাশ করা হয় এই জনপ্রিয় পত্রিকাটি। ১৯৭২ সালের জুলাই মাস হতে এটির বাংলা সংস্করণ প্রকাশ হতে থাকে। পুরাণ, রামায়ণ, মহাভারতের কাহিনী, পঞ্চতন্ত্র, লোককথা, রূপকথা, বেতাল-পঞ্চবিংশতি ইত্যাদির কাহিনী নিয়মিত প্রকাশ হত চাঁদমামায়, চিত্রাঙ্কন করতেন এমটিভি আচার্য, টি ভীরা রাঘবণ। ২০০৭ সাল নাগাদ চাঁদমামার আর্থিক অবস্থা খারাপ দিকে যাওয়ায় ৯৪ শতাংশ অংশীদারত্ব কিনে নেয় জিওডেসিক কোম্পানী দশ কোটি টাকায়। কিন্তু পরবর্তীতে জালিয়াতি ও অর্থ তছরূপের অভিযোগে জিওডেসিক সংস্থার কর্তা ব্যক্তিদের গ্রেফতার করা হয় ও বোম্বে উচ্চ আদালতের রায়ে কোম্পানী বিক্রি হয়ে যায়। ফলশ্রুতিতে জনপ্রিয় বহুল প্রচলিত শিশু পত্রিকা চাঁদমামা বন্ধ হয়ে যায়।

তথ্যসূত্র
---------

1. ↑  প্ল্যাটফর্ম, চার নম্বর (২০১৭-০৯-০১)। "চাঁদমামা"। *৪ নম্বর প্ল্যাটফর্ম* (ইংরেজি ভাষায়)। সংগ্রহের তারিখ ২০২০-০৮-২৮।
2. ↑  "আইনি জটিলতা-সহ নানা সমস্যায় সঙ্কটে 'চাঁদমামা' পত্রিকার অস্তিত্ব - Banglalive"। *Dailyhunt* (ইংরেজি ভাষায়)। সংগ্রহের তারিখ ২০২০-০৮-২৮।
3. ↑  "Geodesic to buy Chandamama for Rs 10 crore"। *The Economic Times*। সংগ্রহের তারিখ ২০২০-০৮-২৮।
একটি তরল মৌখিক প্রয়োগ
ফার্মাকোলজি এবং বিষবিজ্ঞানে **ঔষধ প্রয়োগের পথ**, হল যে উপায়ে একটি ঔষধ, তরল, বিষ বা অন্যান্য পদার্থ শরীরে নেওয়া হয়। 

পথগুলি সাধারণত যে অবস্থানে প্রয়োগ করা হয় তার দ্বারা শ্রেণীবদ্ধ করা হয়। সাধারণ উদাহরণ মৌখিক এবং শিরায় প্রয়োড় অন্তর্ভুক্ত। কর্মের লক্ষ্য কোথায় তার উপর ভিত্তি করে পথগুলিও শ্রেণীবদ্ধ করা যেতে পারে। অ্যাকশন হতে পারে টপিকাল (স্থানীয়), এন্টারাল (সিস্টেম-ওয়াইড ইফেক্ট, কিন্তু পরিপাক নালীর মাধ্যমে বিতরণ করা হয়), অথবা প্যারেন্টেরাল (সিস্টেমিক অ্যাকশন, কিন্তু জিআই ট্র্যাক্ট ছাড়া অন্য পথে বিতরণ করা হয়)। ঔষধ প্রয়োগের পথ ও ডোজ ফর্ম ঔষধ সরবরাহের দিক।

শ্রেণিবিভাগ
-----------

ঔষধ প্রয়োগের পথগুলি সাধারণত প্রয়োগের অবস্থান (বা প্রদর্শন) দ্বারা শ্রেণীবদ্ধ করা হয়।

যে পথ বা কোর্সটি সক্রিয় পদার্থটিকে প্রয়োগের স্থান থেকে এমন স্থানে নিয়ে যায় যেখানে এটির লক্ষ্য প্রভাব রয়েছে তা সাধারণত ফার্মাকোকিনেটিক্সের বিষয় (ঔষধ গ্রহণ, বিতরণ এবং নির্মূলের প্রক্রিয়া সম্পর্কিত)। ব্যতিক্রমগুলির মধ্যে রয়েছে ট্রান্সডার্মাল বা ট্রান্সমিউকোসাল পথ, যা এখনও সাধারণত *ঔষধ প্রয়োগের পথ* হিসাবে উল্লেখ করা হয়।

সক্রিয় পদার্থের লক্ষ্য প্রভাবের অবস্থান সাধারণত ফার্মাকোডাইনামিক্সের বিষয় (যেমন ঔষধের শারীরবৃত্তীয় প্রভাব সম্পর্কিত  )। একটি ব্যতিক্রম হল টপিক্যাল অ্যাডমিনিস্ট্রেশন, যার মানে সাধারণত প্রয়োগের অবস্থান এবং এর প্রভাব উভয়ই স্থানীয়। 

টপিকাল অ্যাডমিনিস্ট্রেশনকে কখনও কখনও স্থানীয় অ্যাপ্লিকেশন অবস্থান এবং স্থানীয় ফার্মাকোডাইনামিক প্রভাব উভয় হিসাবে সংজ্ঞায়িত করা হয়,  এবং কখনও কখনও প্রভাবগুলির অবস্থান নির্বিশেষে শুধুমাত্র একটি স্থানীয় অ্যাপ্লিকেশন অবস্থান হিসাবে।

আরো দেখুন
---------

* এডিএমই
* ক্যাথেটার
* ডোজ ফর্ম
* ড্রাগ ইনজেকশন
* ইয়ার ইনস্টিলেশন
* ইন্ট্রাভেনাস মারিজুয়ানা সিন্ড্রোম
* মেডিকেল ইনহেল্যান্টদের তালিকা
* ন্যানোমেডিসিন
* শোষণ (ফার্মাকোলজি)

তথ্যসূত্র
---------

1. ↑  TheFreeDictionary.com > route of administration  ওয়েব্যাক মেশিনে আর্কাইভকৃত ২০১১-০৬-১২ তারিখে Citing: Jonas: Mosby's Dictionary of Complementary and Alternative Medicine. 2005, Elsevier.
2. ↑  Lees P, Cunningham FM, Elliott J (২০০৪)। "Principles of pharmacodynamics and their applications in veterinary pharmacology": 397–414। ডিওআই:10.1111/j.1365-2885.2004.00620.x। পিএমআইডি 15601436।
3. 1 2  "topical"। *Merriam-Webster dictionary*। Archived from the original on ২০১৭-০৭-৩০। সংগ্রহের তারিখ ২০১৭-০৭-৩০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
4. ↑  thefreedictionary.com > topical  ওয়েব্যাক মেশিনে আর্কাইভকৃত ২০১০-১২-০৫ তারিখে Citing: The American Heritage Dictionary of the English Language, Fourth Edition, 2000
5. ↑  "topical"। *dictionary.com*। ২০১৭-০৭-৩০ তারিখে মূল থেকে আর্কাইভ করা। সংগ্রহের তারিখ ২০১৭-০৭-৩০।

বহিঃসংযোগ
---------

* 10 তম ইউএস-জাপান সিম্পোজিয়াম অন ড্রাগ ডেলিভারি সিস্টেম
* এফডিএ সেন্টার ফর ড্রাগ ইভালুয়েশন অ্যান্ড রিসার্চ ডেটা স্ট্যান্ডার্ড ম্যানুয়াল: রুট অফ অ্যাডমিনিস্ট্রেশন।
* এফডিএ সেন্টার ফর ড্রাগ ইভালুয়েশন অ্যান্ড রিসার্চ ডেটা স্ট্যান্ডার্ড ম্যানুয়াল: ডোজ ফর্ম।
* অ্যাস্পেন আমেরিকান সোসাইটি ফর প্যারেন্টেরাল এবং এন্টারাল নিউট্রিশন
* এ As Drug Administration Routes যুক্তরাষ্ট্রের জাতীয় চিকিৎসা গ্রন্থাগারে চিকিৎসা বিষয়ক শিরোনাম (MeSH)
**নিরুপমা দত্ত** (জন্ম ১৯৫৫) একজন ভারতীয় কবি, সাংবাদিক এবং অনুবাদক। তিনি পাঞ্জাবি ভাষায় কবিতা লেখেন এবং নিজে ইংরেজিতে অনুবাদ করেন।

একজন বরিষ্ঠ সাংবাদিক হিসেবে তাঁর চল্লিশ বছরের অভিজ্ঞতা রয়েছে। তিনি শীর্ষস্থানীয় ভারতীয় সংবাদপত্র এবং জার্নালের সাথে কাজ করেছেন। একজন দলিত আইকন, বন্ত সিংকে নিয়ে তাঁর লেখা জীবনী, *দ্য ব্যালাড অফ বন্ত সিং: এ কিস্সা অফ কারেজ* ব্যাপকভাবে মনোযোগ পেয়েছে। তিনি পাঞ্জাবের দলিত বিপ্লবী কবি লাল সিং দিলের স্মৃতিকথা এবং কবিতা একটি খণ্ডে অনুবাদ করেছেন, এর নাম দিয়েছেন *পোয়েট অফ দ্য রেভোলিউশন: দ্য মেমোয়ার্স অ্যাণ্ড পোয়েমস অফ লাল সিং দিল*। তিনি এক খণ্ড কবিতা প্রকাশ করেছেন - *ইক নদী সানওয়ালি জাহি* (*একটি প্রবাহ কিছুটা অন্ধকার*)। এই লেখার জন্য তিনি ২০০০ সালে পাঞ্জাবি একাডেমি পুরস্কারে ভূষিত হন। তাঁর কবিতা ইংরেজি, হিন্দি, কন্নড়, বাংলা এবং উর্দুতে অনুবাদ করা হয়েছে এবং বিভিন্ন সংকলনে প্রদর্শিত হয়েছে। ২০০৪ সালে, তিনি অজিত কৌরের সাথে সার্কের (সাউথ এশিয়ান অ্যাসোসিয়েশন ফর রিজিওনাল কো-অপারেশন) *আওয়ার ভয়েসেস* শিরোনামের একটি কবিতার সংকলন সম্পাদনা করেন।

তিনি একটি খণ্ডে গুলজারের ছোট কবিতা অনুবাদ করেছেন, যার শিরোনাম 'প্লুটো'। তিনি ৪১টি পাঞ্জাবি গল্পের ইংরেজিতে অনুবাদ করেছেন 'স্টোরিস অফ দ্য সয়েল' শিরোনামে। তিনি *হাফ দ্য স্কাই*  নামে পাকিস্তানি নারী লেখকদের কথাসাহিত্যের একটি বই এবং 'চিলড্রেন অফ দ্য নাইট' নামে পাকিস্তানের প্রতিরোধ সাহিত্যের একটিও সম্পাদনা করেছেন।

একজন সাংবাদিক হিসাবে, নিরুপমা দত্ত মৌলবাদ এবং সাম্প্রদায়িক সহিংসতার বিরুদ্ধে দাঁড়িয়ে একটি শক্তিশালী ধর্মনিরপেক্ষতাবাদী লাইন নিয়েছেন। তিনি পাঞ্জাবের সন্ত্রাসবাদ থেকে শুরু করে ১৯৮৪ সালের নভেম্বরে শিখদের গণহত্যা, বাবরি মসজিদ ধ্বংস এবং গুজরাট হত্যাকাণ্ডের বিষয়ে লিখেছেন। নিরুপমার কবিতা পোয়েট্রি ওয়েব ইন্টারন্যাশনাল-এ প্রদর্শিত হয়েছে।

নিরুপমা দত্ত হামশিরা নামে একটি মহিলা গবেষণা দলের আহ্বায়ক। তিনি চণ্ডীগড়ে থাকেন এবং লেখেন।

পুরস্কার
--------

* পাঞ্জাব ললিত কলা আকাদেমি সম্মান - ২০১৯
* *ইক নদী সানওয়ালি জাহি* ( *একটি প্রবাহ কিছুটা অন্ধকার* ) - ২০০০ এর জন্য পাঞ্জাবি একাডেমি পুরস্কার

তথ্যসূত্র
---------

1. ↑  "Nirupama Dutt"। ১৮ মে ২০২১ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০২১।
2. ↑  Kulkarni, Dhaval (ফেব্রুয়ারি ২৮, ২০১৬)। "Book Review: The Ballad of Bant Singh- A Qissa of Courage"। *DNA India*। সংগ্রহের তারিখ জানুয়ারি ১৮, ২০২১।
3. ↑  Jolly, Asit (২০০৫-০২-১০)। "Pakistan women authors honoured"। *BBC News*। সংগ্রহের তারিখ ২০০৮-০১-৩১।
4. ↑  "Nirupama Dutt (poet) - India - Poetry International"। *www.poetryinternational.org*। সংগ্রহের তারিখ ২০১৯-১১-০৯।
5. ↑  "Love will keep us alive - Indian Express"। *archive.indianexpress.com*। সংগ্রহের তারিখ ২০১৯-১১-০৯।
6. ↑  "Punjab Lalit Kala Akademi honours artists"। *The Tribune*। ৬ এপ্রিল ২০১৯। সংগ্রহের তারিখ ৯ নভেম্বর ২০১৯।
7. ↑  Singh, Paramjeet (২০১৮-০৪-০৭)। *Legacies of the Homeland: 100 Must Read Books by Punjabi Authors* (ইংরেজি ভাষায়)। Notion Press। আইএসবিএন 9781642494242।
**উরাওয়া রেড ডায়মন্ডস** (ইংরেজি: Urawa Red Diamonds, জাপানি: 浦和レッドダイヤモンズ; সাধারণত **উরাওয়া রেডস** নামে পরিচিত) হচ্ছে সাইতামা ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৫০ সালে প্রতিষ্ঠিত হয়েছে। উরাওয়া রেডস তাদের সকল হোম ম্যাচ সাইতামার সাইতামা স্টেডিয়াম ২০০২-এ আয়োজন করে থাকে; যার ধারণক্ষমতা হচ্ছে ৬৩,৭০০। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় রিকার্দো রদ্রিগেস সুয়ারেস এবং সভাপতির দায়িত্ব পালন করছেন কেইজো ফুচিতা। জাপানি মধ্যমাঠের খেলোয়াড় ইয়ুকি আবে এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, উরাওয়া রেডস এপর্যন্ত ২৩টি শিরোপা জয়লাভ করেছে; যার মধ্যে ৪টি জাপান সকার লিগ, ৪টি এম্পেরর'স কাপ এবং ১টি জাপানি সুপার কাপ শিরোপা রয়েছে। অন্যদিকে এশীয় এবং আন্তর্জাতিক প্রতিযোগিতায়, এপর্যন্ত ৩টি শিরোপা জয়লাভ করেছে; যার মধ্যে ২টি এএফসি চ্যাম্পিয়নস লিগ এবং ১টি সুরুগা ব্যাংক চ্যাম্পিয়নশিপ শিরোপা রয়েছে। নোবিহিসা ইয়ামাদা, কেইতা সুজুকি, ইয়ুকি আবে, শিনজো কোরোকি এবং মাসাহিরো ফুকুদার মতো খেলোয়াড়গণ উরাওয়া রেডসের জার্সি গায়ে মাঠ কাঁপিয়েছেন।

তথ্যসূত্র
---------

1. ↑  "উরাওয়া রেড ডায়মন্ডস"। *urawa-reds.co*। ১৯ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১০ মে ২০২১।
2. ↑  "উরাওয়া রেডস"। *ট্রান্সফারমার্কেট*। সংগ্রহের তারিখ ৮ মে ২০২১।

বহিঃসংযোগ
---------

* দাপ্তরিক ওয়েবসাইট (ইংরেজি)
**৫৫নং ওয়ার্ড** হল ঢাকা দক্ষিণ সিটি কর্পোরেশনের তিন নং অঞ্চলের একটি প্রশাসনিক ওয়ার্ড। ঢাকার হাজারীবাগ থানার আংশিক ও কামরাঙ্গীরচর থানা নিয়ে ৫৫নং ওয়ার্ড গঠিত এবং এ ওয়ার্ডটি ঢাকা-২ জাতীয় সংসদের নির্বাচনী এলাকার অন্তর্গত। বর্তমান কাউন্সিলর আলহাজ্ব মোঃ নুরে আলম চৌধুরী। একান্ত সচিব কে এম আহমেদ সোহেল।

বিবরণ
-----

বুড়িগঙ্গার তীর ঘেঁষে অবস্থিত ৫৫ নম্বর ওয়ার্ড। হাজারীবাগ থানার আংশিক ও কামরাঙ্গীরচর থানার ঝাউচর, ঝাউলাহাটি, নয়াগাঁও, হাসান নগর, মুন্সিহাটি, মুন্সীহাটি নদীর পাড়, আমিনবাগ ,টেকেরহাটি, জান্নাতবাগ, নবীনগর, মুনসুরবাগ,সিরাজনগর,এলাকা নিয়ে গঠিত এই ওয়ার্ড।এর জনসংখ্যা প্রায় ৫ লাখ।

ইতিহাস
------

ঢাকা দক্ষিণ সিটি কর্পোরেশন ২৯ নভেম্বর, ২০১১ সালে প্রতিষ্ঠিত হয়েছিল। ডিএসসিসি ৫৫ নং ওর্য়াড ১ ডিসেম্বর, ২০১১ সালে গঠিত হয়। ঢাকা দক্ষিণ সিটি কর্পোরেশন প্রতিষ্ঠার আগে এই এলাকাটি প্রাক্তন সুলতানগঞ্জ ইউনিয়ন পরিষদ ছিল। ঢাকা সিটি কর্পোরেশন ২৯ নভেম্বর ২০১১ এ স্থানীয় সরকার (সিটি কর্পোরেশন) সংশোধনী বিল ২০১১ দ্বারা বিলুপ্ত হয়ে যায়, যা বাংলাদেশের সংসদে পাস হয় এবং ১ ডিসেম্বর, ২০১১ তারিখে রাষ্ট্রপতির অনুমোদনের পর আনুষ্ঠানিকভাবে ঢাকা উত্তর সিটি কর্পোরেশন ও ঢাকা দক্ষিণ সিটি কর্পোরেশন প্রতিষ্ঠিত হয়। ঢাকা দক্ষিণ সিটি কর্পোরেশন ৫৫ নং ওয়ার্ডের প্রথম কাউন্সিলর হন মো. নুরে আলম চৌধুরী। একান্ত সচিব হিসেবে দায়িত্ব পালন করেন কে. এম. আহমেদ সোহেল।

কাউন্সিলর ও নির্বাচনী ফলাফল
---------------------------

| নির্বাচন | কাউন্সিলর |  |  | রাজনৈতিক দল | সূত্র |
| --- | --- | --- | --- | --- | --- |
|  | ২০১৫ | আলহাজ্ব মোঃ নুরে আলম চৌধুরী |  |  | বাংলাদেশ আওয়ামী লীগ |  |
|  | ২০২০ | আলহাজ্ব মোঃ নুরে আলম চৌধুরী |  |  | বাংলাদেশ আওয়ামী লীগ |  |

নির্বাচনের ফলাফল

স • আ **ঢাকা দক্ষিণ সিটি কর্পোরেশন নির্বাচন, ২০১৫ এর ফলাফল**| দল | বিজিত আসন | পূর্ববর্তী নির্বাচনের তুলনায় আসনসংখ্যার পরিবর্তন |
| --- | --- | --- |
| বাংলাদেশ আওয়ামী লীগ | ৩৭ | বৃদ্ধি |
| আওয়ামী বিদ্রোহী | ৪ |  |
| বাংলাদেশ জাতীয়তাবাদী দল | ৭ | হ্রাস |
| জাতীয় পার্টি (এরশাদ) |  |  |
| নির্দল | ৮ |  |
| উৎস: দৈনিক ইত্তেফাক |

তথ্যসূত্র
---------

1. ↑  "লোকেশন ও আয়তন"। *ঢাকা দক্ষিণ সিটি কর্পোরেশন*। সংগ্রহের তারিখ ১৪ নভেম্বর ২০১৮।
2. ↑  "সিংহভাগ কাউন্সিলর পদে আওয়ামী লীগের জয়"। *দৈনিক ইত্তেফাক*। ৩০ এপ্রিল ২০১৫। ৬ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৫ মার্চ ২০১৬।

* ঢাকা প্রবেশদ্বার

| * দে
* স
ঢাকা উত্তর ও দক্ষিণ সিটি কর্পোরেশনের ওয়ার্ডসমূহ |
| --- |
| 
* ঢাকা উত্তর সিটি কর্পোরেশন
* ঢাকা দক্ষিণ সিটি কর্পোরেশন

 |
| **ঢাকা উত্তর** | 
* ০১
* ০২
* ০৩
* ০৪
* ০৫
* ০৬
* ০৭
* ০৮
* ০৯
* ১০
* ১১
* ১২
* ১৩
* ১৪
* ১৫
* ১৬
* ১৭
* ১৮
* ১৯
* ২০
* ২১
* ২২
* ২৩
* ২৪
* ২৫
* ২৬
* ২৭
* ২৮
* ২৯
* ৩০
* ৩১
* ৩২
* ৩৩
* ৩৪
* ৩৫
* ৩৬
* ৩৭
* ৩৮
* ৩৯
* ৪০
* ৪১
* ৪২
* ৪৩
* ৪৪
* ৪৫
* ৪৬
* ৪৭
* ৪৮
* ৪৯
* ৫০
* ৫১
* ৫২
* ৫৩
* ৫৪

 |
| **ঢাকা দক্ষিণ** | 
* ০১
* ০২
* ০৩
* ০৪
* ০৫
* ০৬
* ০৭
* ০৮
* ০৯
* ১০
* ১১
* ১২
* ১৩
* ১৪
* ১৫
* ১৬
* ১৭
* ১৮
* ১৯
* ২০
* ২১
* ২২
* ২৩
* ২৪
* ২৫
* ২৬
* ২৭
* ২৮
* ২৯
* ৩০
* ৩১
* ৩২
* ৩৩
* ৩৪
* ৩৫
* ৩৬
* ৩৭
* ৩৮
* ৩৯
* ৪০
* ৪১
* ৪২
* ৪৩
* ৪৪
* ৪৫
* ৪৬
* ৪৭
* ৪৮
* ৪৯
* ৫০
* ৫১
* ৫২
* ৫৩
* ৫৪
* ৫৫
* ৫৬
* ৫৭
* ৫৮
* ৫৯
* ৬০
* ৬১
* ৬২
* ৬৩
* ৬৪
* ৬৫
* ৬৬
* ৬৭
* ৬৮
* ৬৯
* ৭০
* ৭১
* ৭২
* ৭৩
* ৭৪
* ৭৫

 |
**রয়্যাল পেঙ্গুইন** (*Eudyptes schlegeli*) হল একটি পেঙ্গুইনের প্রজাতি। এদেরকে প্রধানত দেখা যায় সাব-আন্ট্রাকটিক এলাকায় ম্যাককুরি দ্বীপ এবং এর আশেপাশের দ্বীপপুঞ্জে। আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ এই জাতীয় পেঙ্গুইনদের বিপজ্জনক প্রজাতি হিসেবে ঘোষণা করেছে।  এদের বৈজ্ঞানিক নাম দিয়েছেন জার্মান প্রাণিবিদ্যাবিত হার্মান স্ক্লেজেল। এই প্রজাতির পেঙ্গুইনরা হল ঝুটিধারী পেঙ্গুইনদের একটি প্রজাতি। এই পেঙ্গুইনরা ম্যাকোর্নি পেঙ্গুইনদের উপজাতি কিনা তা নিয়ে এখনও অনেক বিতর্ক আছে। এই ঘটনা অপেক্ষাকৃত বিরল, যদিও দুই দলের পেঙ্গুইনদের, প্রজননের মাধ্যমে এরা পরিচিত হয়েছে। অথচ অন্যান্য পেঙ্গুইনদের বন্য-মিশ্র প্রজাতির জোড়া গঠন করানো হয়েছে।

শ্রেণিবিন্যাস
-------------

রয়্যাল পেঙ্গুইনের মুখ
### প্রজনন

এরা আন্ট্রাকটিকার পার্শ্ববর্তী জলা অঞ্চলে অধিষ্ঠান করে। এই পেঙ্গুইনরা অনেকটাই ম্যাকোর্নি পেঙ্গুইনদের মতোন দেখতে, কিন্তু ম্যাকোর্নি পেঙ্গুইনদের কালো মুখের বদলে এদের সাদা মুখ ও গাল আছে। তারা ৬৫–৭৬ সেমি (২৬–৩০ ইঞ্চি) এবং ওজন ৩–৮ কেজি (৬.৬–১৭.৬ পা)। পুরুষেরা মহিলাদের থেকে আকারে বড়ো হয়। রয়্যাল পেঙ্গুইনরা শুধুমাত্র ম্যাককুরি দ্বীপে প্রজনন করে এবং অন্যান্য পেঙ্গুইনদের মতোন এরাও বেশিরভাগ সময় সমুদ্রে কাটাতে ভালোবাসে।

এই পেঙ্গুইনরা বাসা বাঁধে সমুদ্রতটে একটা খোলা জায়গা দেখে, লতাপাতা দিয়ে। অন্যান্য সামুদ্রিক পাখিদের মতোন এরাও কলোনি গঠন করে থাকে। এদের প্রজনন কাল হল সেপ্টেম্বর এবং এরা ডিম পারতে শুরু করে অক্টোবর নাগাদ। এরা দুটো ডিম পারে, এরা ৩৫ দিন পর্যন্ত ডিমে তা দেয়। তিন সপ্তাহ লালন পালন করবার পরে প্রাপ্তবয়স্করা সমুদ্রে ফিরে যায় এবং বাচ্চারা একটা ছোটো কলোনি গঠন করে। ২ মাস পরেই তারা সমুদ্রে যাবার উপযোগী হয়ে পরে এবং তারা সমুদ্রে চলে যায়।

চিত্রশালা
---------

* 
* 
* 
* 
*

তথ্যসূত্র
---------

1. 1 2  BirdLife International (২০১২)। "*Eudyptes schlegeli*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑    ওয়েব্যাক মেশিনে আর্কাইভকৃত ২৫ এপ্রিল ২০১২ তারিখে (2011).
3. ↑    ওয়েব্যাক মেশিনে আর্কাইভকৃত ৯ জানুয়ারি ২০১৩ তারিখে (2011).

বহিঃসংযোগ
---------

* BirdLife Species Factsheet.[*স্থায়ীভাবে অকার্যকর সংযোগ*]
* ARKive - images and movies of the Royal Penguin *(Eudyptes schlegeli)*
* Australian Antarctic Division: Unusual Penguins Contains picture of mixed species pairs and hybrid individual penguins.
* www.pinguins.info : information about all species of penguins
**এম্পেরার পেঙ্গুইন** বা **সম্রাট পেঙ্গুইন** (ইংরেজি: Emperor Penguin) (*Aptenodytes forsteri*) পেঙ্গুইন প্রজাতিদের মধ্যে সবথেকে লম্বা এবং সবথেকে ভারি পেঙ্গুইন। এদের বসবাস হল অ্যান্টার্কটিকাতে। মহিলা এবং পুরুষ দুজনেরই সমান মাপের পালক আছে এবং দুজনেরই উচ্চতা সমান হয়। এদের উচ্চতা হয় ১২২ সেমি (৪৮ ইঞ্চি) এবং এদের ওজন হয় ২২-৪৫ কেজি (৪৯-৯৯ পাউন্ড)। এদের একটি প্রাপ্তবয়স্ক পেঙ্গুইনের উচ্চতা ৬ থেকে সাড়ে ৬ ফুট পর্যন্ত হয়।

  

এদের পৃষ্ঠীয় দিক এবং মাথা কালো এবং রুঢ়ভাবে সাদা পেট থেকে অঙ্কিত হয়, এদের বুক হয় ফ্যাকাসে হুলুদ রঙের এবং কানে উজ্জ্বল হলুদ রঙের দাগ দেখতে পাওয়া যায়। সব পেঙ্গুইনদের মতোই এরাও উড়তে পারে না। এদের শরীর হয় মসৃণ, পাখনাগুলো চ্যাপ্টা এবং বলিষ্ঠ ফ্লিপারে পরিণত হয়েছে সামুদ্রিক আবহাওয়ার সাথে মানিয়ে নেওয়ার জন্য।

এদের প্রধান খাদ্য হল মাছ এবং তা ছাড়াও এরা কবচী, ক্রিল, স্কুইড ইত্যাদিও খাদ্য হিসেবে গ্রহণ করে থাকে। এই প্রজাতি জলের মধ্যে প্রায় ১৮ মিনিট ধরে ডুবে থাকতে পারে এবং এরা ৫৩৫ মিটার (১,৭৫৫ ফুট) গভীরতা পর্যন্ত ডুব দিতে সক্ষম। এই সুবিধার জন্য এদের শরীরে বেশকিছু অভিযোজনের ব্যবস্থা আছে যা হল কম অক্সিজেন পর্যায়ে কাজ করার জন্য অসাধারণভাবে কাঠামোগত হিমোগ্লোবিন থাকে এদের শরীরে। বারোট্রমা কমাতে এদের শরীর প্রচণ্ড শক্ত হাড় দিয়ে গঠিত। এবং এরা তাদের শরীরের বিপাক কমানোর জন্য বিভিন্ন গৌণ অঙ্গ বন্ধ রাখতে পারে।

এরাই একমাত্র পেঙ্গুইন জাতি যারা শীকালের অ্যান্টার্কটিকাতে প্রজনন করে। প্রজননের জন্য এই পেঙ্গুইনরা ৫০-১২০ কিলোমিটার (৩১-৭৫ মাইল) স্থানান্তর করে প্রজনন ক্ষেত্রে। মহিলারা একটাই ডিম পারে, যেটা পুরুষরা তা দেয়। আর তখন মহিলারা ভোজনে সমুদ্রে ফিরে যায়। এদের আয়ু প্রধানত ২০ বছর হয়, অবশ্য কিছু কিছু সমউ দেখা গেছে যে কিছু কিছু পেঙ্গুইন ৫০ বছর বয়স পর্যন্তও বাঁচতে পারে।

শ্রেণিবিন্যাস
-------------

চিত্রশালা
---------

* 
* 
* 
* 
* 
*

তথ্যসূত্র
---------

1. ↑  BirdLife International (২০১২)। "*Aptenodytes forsteri*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পুরুষ ফিতাকৃমির অঙ্গসংস্থানিক চিত্র
**নেমাটোডা** প্রাণিজগতের দ্বিতীয় বৃহত্তম পর্ব। গ্রিক শব্দ Nema অর্থ Thread তথা সূতা এবং Eidos অর্থ Form তথা আকার থেকে নেমাটোডা শব্দটি এসেছে। এরা একলিঙ্গ প্রাণী।

বৈশিষ্ট্য
---------

* দেহ নলাকার বা সুতোর মতো, অখণ্ডিত, দু-প্রান্ত সুচালো।
* দেহ দ্বিপার্শ্বীয় প্রতিসম এবং শক্ত কিউটিকল দিয়ে ঢাকা।
* এরা ত্রিস্তর বিশিষ্ট (Triplobalstic) প্রাণী অর্থাৎ এদের ভ্রূণে তিনটি জার্মিনাল (Germinal) স্তর দেখতে পাওয়া যায়।
* দেহ-গহ্বরকে সিউডো-সিলোম (pseudo-coelom) বা ছদ্ম দেহগহ্বর বলে।
* অন্ত্র সরল প্রকৃতির ও পায়ুছিদ্র বর্তমান।
* শ্বসনতন্ত্র ও সংবহনতন্ত্র অনুপস্থিত।
* কয়েকটি রেচননালি দিয়ে রেচনতন্ত্র গঠিত হয়।
* একটি নার্ভ-রিং বা স্নায়ু-অঙ্গুরী অন্ত্রকে ঘিরে থাকে এবং এখন থেকে স্নায়ু সামনের দিকে ও পিছনের দিকে সরবরাহ হয়।
* একলিঙ্গ প্রাণী এবং এদের যৌন দ্বিরূপতা দেখা যায়।
* শুধুমাত্র যৌন জনন ঘটে, অযৌন জনন ঘটে না।

শ্রেণিবিন্যাস
-------------

### শ্রেণী: অ্যাফ্যাসমিডা (Aphasmidia)

ফ্যাসমিড (Phasmid) নামক পুচ্ছদেশীয় সংবেদন অঙ্গ (Caudal sensory organ) অনুপস্থিত। ওষ্ঠের পশ্চাতে বিভিন্ন আকৃতির অ্যামফিড (Amphid) নামক অগ্র প্রান্তীয় সংবেদন অঙ্গ (Anterior sensory organ) দেখতে পাওয়া যায়। সাধারণত রেচনঅঙ্গ অনুপস্থিত। উপস্থিত থাকলে তা উন্নত নয়। পুচ্ছদেশীয় আঠালো গ্রন্থি (Caudal adhesive gland) বর্তমান। অধিকাংশই মুক্তজীবী।
উদাহরণ: *Trichinella spiralis* (চাবুক কৃমি)

### শ্রেণী: ফ্যাসমিডা (Phasmidia)

ফ্যাসমিড (Phasmid) নামক পুচ্ছদেশীয় সংবেদন অঙ্গ (Caudal sensory organ) উপস্থিত। ওষ্ঠের পার্শ্বে ছিদ্রের মত অ্যামফিড (Amphid) নামক অগ্র প্রান্তীয় সংবেদন অঙ্গ (Anterior sensory organ) বর্তমান। উন্নতমানের রেচনঅঙ্গ বর্তমান। পুচ্ছদেশীয় আঠালো গ্রন্থি (Caudal adhesive gland) অনুপস্থিত। অধিকাংশই পরজীবী।
উদাহরণ: *Loa loa* (চোখ কৃমি), *Ascaris lumbricodes* (গোল কৃমি), *Wuchereria bancrofti* (ফাইলেরিয়া কৃমি), *Enterobius vermicularis* (গুঁড়া কৃমি)

তথ্যসূত্র
---------

1. ↑  মুত্তাবি, ইকবাল আজিজ। *মাধ্যমিক জীববিজ্ঞান*। জাতীয় শিক্ষাক্রম ও পাঠ্যপুস্তক বোর্ড। পৃষ্ঠা ৬৪।
2. ↑  রশিদ, মোঃ মামুনুর। "প্লাটিহেলমিনথিস,অ্যানিলিডা,নেমাটোডা (শ্রেণী-৭ম)"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। [*স্থায়ীভাবে অকার্যকর সংযোগ*]

  


| পর্ব (জীববিজ্ঞান) |  |
| --- | --- |
| **পর্ব:** পরিফেরা  **·**  নিডারিয়া  **·**  প্লাটিহেলমিনথিস  **·**  নেমাটোডা  **·**  এনিলিডা  **·**  আর্থোপোডা  **·**  মলাস্কা  **·**  একাইনোডার্মাটা  **·**  কর্ডাটা |
**সোনালী সাদা চোখ**, দ্বিপদ নাম ক্লেপটরনিস মার্চেই হচ্ছে সাদা চোখ পাখি পরিবার যোস্টেরোপিডি পরিবারের একটি প্রজাতি। এরা ক্লেপটরনিস গণের একমাত্র প্রজাতি। এরা সাইপেন এবং আগুইজান দ্বীপে সীমাবদ্ধ। এরা একগামী এবং স্ত্রী পাখি বাসা বাঁধার পরে দুটি ডিম পাড়ে।

শ্রেণিবিন্যাস
-------------

একদসময় এদেরকে গোল্ডেন হানিইটার (সোনালী মধুখাদক) বলা হতো কারণ এদেরকে হানিইটার হিসেবে বিবেচনা করা হতো। এদের জেনেরিক নাম ক্লেপটরনিস এসেছে গ্রীক শব্দ ক্লেপটেস (ডাকাত/চোর) এবং অর্নিস (একটি পাখি) থেকে। এদেরকে ডাকু পাখি বলার সুনির্দিষ্ট কোন কারণ নেই। তবে মারিয়ানা দ্বীপের নাম প্রাচীন ফরাসি ভাষায় চলেস লিয়েস দেস ভোলিউরস (ডাকাতের দ্বীপ)। প্রজাতি নাম মার্চেই এসেছে ফরাসি অভিযাত্রী এবং লেখক এন্টোইন আলফ্রেদ মার্চে'র নামানুসারে যিনি প্রকৃত নমুনা বিশ্লেষণ করেন।

বর্ণনা
------

অন্যান্য সাদা চোখ পাখিদের তুলনায় সোনালী সাদা চোখের পাখিদের পার্থক্য হচ্ছে এদের চোখ বড় এবং প্রাথমিক ডানার পাখনা। এরা বড় সাদা চোখের পাখি, লম্বায় ১৪ সেমি (৫.৫ ইঞ্চি) এবং ওজনের ২০ গ্রাম। পাখিভেদে এদের ডাকের তারতম্য হয়।

বাসস্থান
--------

গোল্ডেন হোয়াইট আই প্রশান্ত মহাসাগরের পশ্চিমাংশে অবস্থির নর্দান মারিয়ানা আইল্যান্ডের এন্ডেমিক পাখি। এরা প্রাকৃতিক পরিবেশে এবং মনুষ্য নির্মিত স্থাপনায় বাসা করে থাকে।

চিত্রশালা
---------

* 
*

তথ্যসূত্র
---------

1. ↑  "*Cleptornis marchei*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Slikas, Beth; Jones, Isaac B.; Derrickson, Scott R.; Fleischer, Robert C. (২০০০)। "Phylogenetic relationships of Micronesian white-eyes based on mitochondrial sequence data" (PDF)। *Auk*। **117** (2): 355–365। জেস্টোর 4089717। ডিওআই:10.2307/4089717। সংগ্রহের তারিখ ২৭ জানুয়ারি ২০১৬।
3. ↑  (ফরাসি) Oustalet, E. (1889). Note sur la faune ornithologique des Res Mariannes. *Le Naturaliste* **3**(64): 260.

বহিঃসংযোগ
---------

* উইকিমিডিয়া কমন্সে *Cleptornis marchei* সম্পর্কিত মিডিয়া দেখুন।

* 

* উইকিপ্রজাতিতে****Cleptornis marchei**** সম্পর্কিত তথ্য।
উড়ন্ত টার্ন পাখি
উড়ন্ত টার্ন পাখি
**টার্ন** হচ্ছে এক ধরনের সামুদ্রিক পাখি, স্টারনাইড পরিবারের সদস্য, সমগ্র পৃথিবীতেই এদের দেখতে পাওয়া যায় এবং সাধারনত সমুদ্র, নদী ও জলাভুমির পাশে বাস করে। এরা হালকা গড়নের পাখি, দীর্ঘ বিভক্ত পালকের লেজ, সরু ডানা, ছোট পা। অধিকাংশ পাখির উপরের অংশ হালকা ধূসর এবং নিচের অংশ সাদা এবং মাথায় কালো ক্যাপের মত পালক।

শ্রেণিবিন্যাস
-------------

টার্ন পাখি অনেকটা গুলস পাখির মত এবং এরা স্কিমারস, স্কুয়াস এবং অকস এর নিকটাত্মীয়। প্রথম দিককার লেখকেরা যেমন কনরাড গেসনার, ফ্রান্সিস উইলুঘবি এবং উইলিয়াম টার্নার পরিষ্কারভাবে টার্ন এবং গুলসকে আলাদা করেননি। ১৭৫৮ সালে লিনিয়াস তার **সিস্টেমা ন্যাচারা** গুলস কে লরাস গণে এবং টার্ন কে স্টারনা গণে স্থান দেন।

বর্ণনা
------

 ইনকা টার্ন
টার্নের আকার **লিস্ট টার্ন** ২৩ সেমি (৯.১ ইঞ্চি) লম্বায় এবং ওজনে ৩০–৪৫ গ্রাম (১.১–১.৬ আউন্স) গ্রাম এবং **কাস্পিয়ান টার্ন** ৪৮–৫৬ সেমি (১৯–২২ ইঞ্চি), এবং ৫০০–৭০০ গ্রাম (১৮–২৫ আউন্স)। এদের চঞ্চু দীর্ঘ, হালকা গড়ন এবং এদের দীর্ঘ লেজ ও লম্বা সরু ডানা ওড়ার ক্ষেত্রে বাড়তি সুবিধা দিতো। পুরুষ এবন স্ত্রী পাখি দেখতে একই রকম তবে পুরুষ পাখিটি স্ত্রী পাখির তুলনায় ২-৫% বৃহতাকৃতির হয় এবং তুলনামূলকভাবে বড় চঞ্চুর হয়। সমুদ্র বাসী টার্নের লেজ বিভক্ত পালকের এবং ইংরেজি V আকৃতির।

ক্ষুদ্র পায়ের কারণে তারা খুবই দ্রুত দৌড়াতে পারে। তারা কালেভদ্রে সাঁতার কাটে। শুধু গোছল করার প্রয়োজনে এরা পানিতে নামে। অধিকাংশ প্রাপ্ত বয়স্ক সমুদ্র টার্নের উর্ধ্বাংশ হালকা ধূসর এবং নিচের অংশ সাদা এবং মাথায় কালো ক্যাপ। পাখি ভেদে এদের পা এবং চঞ্চুর বর্ণ লাল, কমলা, হলুদ, কালো সহ বিভিন্ন রঙের হয়ে থাকে।

তথ্যসূত্র
---------

1. ↑  Paton, Tara A; Baker, Allan J; Groth, Jeffrey G; Barrowclough, George F (২০০৩)। "RAG-1 sequences resolve phylogenetic relationships within charadriiform birds"। *Molecular Phylogenetics and Evolution*। **29** (2): 268–278। ডিওআই:10.1016/S1055-7903(03)00098-8। পিএমআইডি 13678682।
2. ↑  van Tuinen, Marcel; Waterhouse, David M; Dyke, Gareth J (২০০৪)। "Avian molecular systematics on the rebound: a fresh look at modern shorebird phylogenetic relationships"। *Journal of Avian Biology*। **35** (3): 191–194। ডিওআই:10.1111/j.0908-8857.2004.03362.x।
3. ↑  Linnaeus (1758) p. 84.
4. ↑  Jobling (2010) p. 338.
5. ↑  Brookes (2006) p. 1510.
6. ↑  Maehr & Kale (2005) p. 111.
7. ↑  Olsen & Larsson (1995) p. 136.
8. ↑  Harrison (1988) p. 368.
9. ↑  Olsen & Larsson (1995) p. 25.
10. ↑
একটি তড়িৎ উৎস ও তিনটি রোধের একটি শ্রেণি বর্তনী
একটি বৈদ্যুতিক বর্তনী *অর্থাৎ সমবায়* বা ইলেকট্রনিক সার্কিটের (Electronic circuit) উপাদানগুলি বিভিন্নভাবে সংযুক্ত করা হচ্ছে সিরিজ বা **শ্রেণি বর্তনী** (Series circuit) এবং অপরটি প্যারালাল বা **সমান্তরাল বর্তনী** (Parallel circuit)।

একটি তড়িৎ উৎস ও তিনটি রোধের একটি সমান্তরাল বর্তনী

তুল্য রোধ (Equivalent resistance)
---------------------------------

কোন বর্তনীতে বিদ্যমান রোধগুলোর পরিবর্তে যে বিশেষ মানের কোন রোধের জন্য বর্তনীতে বিভব এবং তড়িৎ প্রবাহ অপরিবর্তিত থাকে, সেই মানটিকে ঐ বর্তনীর **তুল্য রোধ (Req)** বলে ।

তুল্য রোধ দুই ধরনের হয়ে থাকে–

* শ্রেণি (অনুক্রমিক) সমবায়ের (বা শ্রেণি বর্তনীর) তুল্যরোধ (RS)
* সমান্তরাল সমবায়ের তুল্য রোধ (RP)

### শ্রেণি সমবায়

রোধের শ্রেণি সমবায়
যখন কোন বর্তনীতে তার রোধগুলি গুলো একই পথে যুক্ত থাকে অর্থাৎ একটির শেষ প্রান্তের সাথে অপরটির প্রথম প্রান্ত যুক্ত থাকে তখন তাকে শ্রেণি বর্তনী বলে এবং এক্ষেত্রে বর্তনীর সকল উপাদানের মধ্যে দিয়ে একই পরিমাণ বিদ্যুৎ প্রবাহিত হয়। 

একটি পরিবাহী তারে {\displaystyle R\_{1},R\_{2},R\_{3},...} ইত্যাদি রোধ শ্রেণি সমবায়ে থাকলে, তুল্যরোধ({\displaystyle R}) হবে–

{\displaystyle R\_{s}=R\_{1}+R\_{2}+R\_{3}+....+R\_{n}}
### সমান্তরাল সমবায়

রোধের সমান্তরাল সমবায়

অপরদিকে যখন কোন বর্তনীতে
সবগুলো রোধের প্রথম প্রান্ত একটিমাত্র সাধারণ বিন্দুতে এবং অপরপ্রান্ত অপর একটিমাত্র সাধারণ বিন্দুতে যুক্ত থাকে তখন সে বর্তনীকে বলা হয় সমান্তরাল বর্তনী। সমান্তরাল বর্তনীতে তার প্রত্যেক উপাদানের বিভব পার্থক্য একই থাকে।

একটি পরিবাহী তারে {\displaystyle R\_{1},R\_{2},R\_{3},...} ইত্যাদি রোধ সমান্তরাল সমবায়ে থাকলে, তুল্যরোধ ({\displaystyle R}) হবে–

{\displaystyle {\frac {1}{R\_{p}}}={\frac {1}{R\_{1}}}+{\frac {1}{R\_{2}}}+{\frac {1}{R\_{3}}}+....+{\frac {1}{R\_{n}}}}
দুটি রোধ {\displaystyle R'} ও {\displaystyle R''} সমান্তরাল সমবায়ে থাকলে, তুল্য রোধ হবে–

{\displaystyle R={\frac {R'R''}{R'+R''}}}

তথ্যসূত্র
---------

1. ↑  Resnick *et al.* (1966), Chapter 32, Example 1.
2. ↑  Smith, R.J. (1966), page 21
3. ↑  Resnick *et al.* (1966), Chapter 32, Example 4.